Стефан Кисьов - Не будете сомнамбула (6)\nНЕ БУДЕТЕ СОМНАМБУЛА (6)\nНяколко месеца по-късно в София се ожених за Калина. Направихме голяма сватба в ресторанта на хотел „Родина". Оказа се, че тя е от много влиятелен и голям род, за който всички твърдяха, че произлизал от брата на отец Паисий, който бил изгонен от Банско за мърсуване с млади булки и се заселил в Орешак, Троянско, където нравите не били толкова строги.\nТака че на сватбата дойдоха около двеста души, не повече от десетина от които - мои роднини. Всички останали бяха роднини на Калина.\nНай-близките, както се изрази тя.\nА ми беше обещала да не вдигаме шумна сватба!\nАко зависеше от мен, изобщо нямаше да има тържество. Щяхме да подпишем и да се приберем вкъщи да си гледаме телевизия.\nНо Калина беше против.\n- Веднъж ми е паднало да се женя! - обяви тя.\nЗаблуждаваше се обаче.\nНе знам какво беше накарало момиче от подобно семейство да реши да се жени за особняк провинциалист като мене.\nНямах пари, родителите ми се развеждаха, бях прекъснал студент, а и сомнамбул на всичко отгоре.\nЗа последното Калина не знаеше. Спеше по-дълбоко от всички хора, които бях виждал да спят. С топ не можеше да я събудиш!\nРазбира се, и за това си имаше причина.\nБутилка бяло вино преди лягане.\n- Да еба и нещастиците! - рече Пацо. - За какви се мислят тия бе! А, Сашо? Кво ще кажеш? Не са ли нещастници?\n- А, аз не мисля така - отвърна Сашо. - Аз ги уважавам! За мен тези хора са властта, а аз уважавам властта.\n- Уважаваш я? За какво я уважаваш?\n- Просто я уважавам.\n- Ебати! Уважавал я! Тия живот си живеят на нашия гръб, карат ни да им слугуваме, пък какви са? Скъсаняци, дето, преди да дойдат тук в резиденцията, пет пари са нямали! А сега ми се правят на голяма работа! Ама ще видиш! Днеска са тука, утре ги няма! Ей, хората, ако ги знаят какво представляват, никой нямаше да гласува за тях! Никой! Нещастници! Видяха се с малко пари и власт и ти ги уважаваш! Защо ги уважаваш бе?!\n- Просто ги уважавам - кротко рече Сашо. - Не е моя работа да мисля кой какъв е бил преди. Важното е какъв е сега. Сега това са хората, които ръководят държавата. Това не е нещо случайно, Пацо! Тия хора не са някакви обикновени шефове! Те ръководят държавата! И аз ги уважавам. Затова ги уважавам. А ти мисли каквото си искаш. Твоя работа.\n- Нищо няма да мисля! Писна ми от тия тежкари! Ще се махна от тая резиденция! Аз си имам ресторанта в Кюстендил. Сега го оборудвам. До два месеца ще стане и тогава ще се махна оттук! Ще еба и резиденциите и всички политици! Там аз ще си бъда шеф и на никого няма да слугувам! Край! А ти, ако искаш, стой си тук и им слугувай! Държавници! До вчера бяха сульо и пульо, а днес - държавници! Айде, де!\nДокато живеех с жена си в Слънчев бряг, а след това и в София, тя нито веднъж не ми каза, че вижда нещо нередно в поведението ми нощем. Но тя имаше дълбок сън.\nКой знае какво правех, докато си похъркваше!\nПолковничката от американската армия дойде до сепарето до зала „Изток" и взе иззад вратата едно малко кашонче, което дотогава не бях забелязал. Тя се наведе към кашончето точно пред мен, при което имах възможност да огледам какво има в деколтето й. Не беше лошо като за полковник.\n- Мога ли да ви помогна? - попитах аз.\n- Не - отсече тя.\nСъвсем по военному.\nТова беше подаръкът за министъра. Някаква статуетка на орел.\nНяколко души - от българска и американска страна, направиха снимки с любителски фотоапарати.\nА орелът переше криле!\nРодителите на съпругата ми се оженили при много странни обстоятелства.\nМоят тъст Чочо бил приятел на тогавашния годеник на тъща ми Елена и поканен на тяхната сватба. Обаче приятелят му не се явил на нея. В последния момент се отказал. И тъща ми за малко да не се омъжи. Разциврила се и хукнала да бяга по улицата.\nТогава тъстът ми я настигнал, прегърнал я, върнал я обратно в къщата и обявил на всеослушание:\n- Аз ще я взема за жена!\nБил много убедителен.\nЩо ли му е трябвало?\nПо отношение на социалния статус сватбата ми донесе положителни промени.\nНапример един от Паисиевия род на съпругата ми беше заместник-министър на културата. Той ме уреди на работа в ресторант „Панорама" на НДК „Людмила Живкова" като сервитьор.\nКалина, както и семейството й, бяха прагматични, за разлика от всички заблудени членове на собственото ми семейство. Тя веднага след брака ни състави план за бъдещето. Щях да се прехвърля в Софийския университет задочно и да работя като сервитьор, което по онова време беше една от най-доходните професии.\nЕдновременно с назначаването ми за сервитьор заместник-министърът уреди и възстановяването ми като студент в Пловдивския университет „Паисий Хилендарски" и прехвърлянето ми в софийския „Климент Охридски".\nТака се оказах нов човек.\nСофиянец на всичко отгоре.\nИзтиках поредната количка с мръсни чинии до офиса и започнах да я отсервирам пред миялното. Влезе Жоро и рече на барманката:\n- Една бутилка „Евксиняк" за министъра!\n- „Евксиняка" го давам само с разрешението на директорката - отвърна барманката.\n- Но това е министърът! - каза той.\n- Какво като е министърът? Така ми е казала директорката.\nНакрая все пак му даде една бутилка. Аз си сипах малко коняк в капачката и го опитах. Не беше лош.\n- Ей, Сомов, не пий! - скара ми се Жоро. - Това е за министъра!\n- Голяма работа - рекох аз. - Кой пък е тоя министър?\nТъстът ми Чочо бил машинен инженер, а съпругата му Елена - лекарка. Десет години след сватбата двамата още нямали деца. Тогава тя получила предложение да отиде на работа в Куба, която по онова време тъкмо започвала да си строи социализма.\nТрябвали им и лекари, а си нямали.\nВнесли си от България.\nИ какво се случило, питам ви?\nВ Куба тъщата забременяла!\nТова се случило след чести посещения в някаква луксозна вила на брега на Тихия океан край Хавана, използвана от висши кубински функционери като място за заслужена почивка в края на работната им седмица, между които и самият Фидел Кастро.\nВилата се казвала „Ла каза дел революсион", което в превод на български означава „Къща на революцията".\nНе се уточнявало обаче за каква революция ставало дума\nСигурно не за сексуалната.\nНо мълвата говорела, че хубавата българка е лична приятелка не на кой да е, а на самия вожд на кубинската революция, брадатия адвокат Фидел Кастро.\nТова донякъде обяснява защо тъща ми била върната обратно в България с надут корем.\nДа ражда незаконното дете на революцията.\nВзех си куче в апартамента на баща ми в Банишора и първата вечер го нахраних с мръвките, които носех специално за него след работа вкъщи. Дадох му, а то подпика балкона от радост. След това сложих плика в хладилника.\nНа другия ден баща ми се облизваше като котарак в кухнята.\n- Много хубави мръвки си донесъл! - рече той.\n- Тия бяха за кучето - отвърнах аз.\nТова не го притесни.\nИзобщо не беше гнуслив.\nИ все пак мисля, че гордостта му е страдала. Човек с две висши образования като него нямаше предразсъдъци, а и заради миналото си, когато е вечерял филии с мас и закусвал с конфитюр от рози... Но колкото и да беше гладувал, и той знаеше що е добър живот.\nНе като сегашния му.\nЯвно Фидел Кастро не желаел да се обвързва с поредната си възлюбена от „Ла каза дел революсион", а и тя не се съгласила да направи аборт.\nКакво друго им оставало, освен да се разделят?\nТака че тя си събрала багажа и хванала самолета за България, колкото и да не й се искало.\nЯвно нещата са били висящи до последния момент - тъща ми само чакала да се качи на самолета и надала писък.\nРодила бъдещата ми жена върху самолетна седалка над Карибските острови в Тихия океан.\nВсъщност бях се оженил за незаконна дъщеря на Фидел Кастро.\nНе можех да се оплача от късмет.\nКаква полза обаче?\nКакво стана с моята приятелка арменката ли?\nСилвия ме заряза заради сомнамбулизма ми, след като най-после една нощ й разреших да спи у дома - в квартирата на сестра ми на улица „Васил Коларов" в Пловдив.\nПосред нощ съм станал от леглото и съм се облякъл, приготвил да излизам, а тя ме попитала къде отивам.\n- В моргата! - отвърнал съм аз.\nТъстът ми Чочо обаче бил бесен от факта, че жена му имала дете от друг мъж, пък бил той и Фидел Кастро, тогавашен сексидол в световен мащаб. За разлика от кубинеца той бил патриархално настроен и много религиозен човек, така че това надминавало всякакви рамки на приличието.\nТой отишъл при патриарха дядо Максим, който му бил вуйчо по майчина линия, и го попитал какво да прави.\nДядо Максим се замислил дълбоко и накрая му отвърнал:\n- Помоли се на бога за душата си!\nИ моят тъст се помолил.\nА после простил на жена си и приел детето като свое.\nИзразил се с любов.\nСлязох в кафето на Дом 2, където шайка надути футболисти от националния отбор убиваше скуката с чипс и кока-кола.\nДойде администраторката и се облегна на бара.\n- Асансьорът с турската делегация е заседнал - каза тя. - Техникът го няма. Какво да правя?\n- Обади се на дежурните - рече й барманката.\nАдминистраторката отиде да се обажда.\nПред входа спряха няколко мерцедеса и след малко, обкръжен от телохранители, във фоайето влезе антимафиотът на Италия. Взе си ключовете заедно с другия антимафиот и техния италиански бодигард и се отправиха към асансьора срещу бара. Той обаче беше заседнал. Тримата погледнаха към футболистите и мен. Бодигардът ми кимна, а след това и останалите.\n- Бона сера - казах аз.\n- Бона сера - отговориха тримата.\n- Не работи - казах за асансьора аз.\nИталианците отидоха да търсят друг асансьор. Футболистите си тръгнаха.\nПрез 1986 година, като младоженец в София, бях раздиран от колебания.\nНищо не разбирах от сервитьорския занаят и освен това имах доста скрупули за начина, по който сервитьорите си докарваха тлъстите пари.\nСамият аз бях ставал много пъти жертва на безскрупулни сервитьори и отначало не можех дори да си представя, че ще облека черен костюм и ще тръгна с табла между масите.\nНо Калина беше безмилостна.\n- Да не ти пука! - рече тя.\nТака се престраших.\nАз и още един стажант-сервитьор застанахме до бюфета до Слънчевата зала.\n- Сомов, прибери натуралните сокове - каза ми Стоян Георгиев.\nКазах „добре" и ги прибрах под бюфета. Минаха някакви полицаи, а след тях директорката. Хвърли ни бегъл, но доста тежък поглед и продължи да обикаля с бавната си и сигурна походка.\n- Хайде да си отворим един натурален сок - рече ми стажантът. - А?\n- Добре - отвърнах аз.\nОтворихме, сипахме в две чаши, изпихме ги и прибрах кутията под бюфета.\n- Ей, голям далавераджия - рече той, като имаше предвид Стоян Георгиев. - Ската два кашона с натурален сок. Струват 30 хиляди лева.\n- Тъй ли? Откъде знаеш?\n- Тъй ами - продължи той. - Изписват соковете, а не ги дават на гостите. И цигарите, и пурите. Знам аз. После ги маркират и си ги взимат за тях.\n- Може да правят икономии - рекох аз.\nСервитьорската професия ми показа тъмната страна на живота.\nОт двете страни на офиса на ресторант „Панорама" в НДК имаше две стаички без прозорци. Келнерите ги наричаха операционни. Там те се отбиваха, преди да изнесат пълните табли, за да извършат някоя операция - да сложат гъби върху филето, да направят от две порции луканка - три, да изстудят някоя чаша с лед, а след това да сипят в нея българска водка с няколко капки оцет, за да я предложат като „Столична", или да налеят някоя бутилка „Тамянка" в бутилка от „Врачански мискет", което беше най-доходната далавера.\nКелнерите грижливо пазеха всички бутилки, тапи и оловни обвивки на тапите на евксиноградските вина в шкафчетата си. Изваждаха ги преди началото на работата и ги оставяха в операционната. На клиентите обясняваха, че има само „Врачански мискет" или някое друго евксиноградско вино. После влизаха, поръчваха бутилка „Тамянка" или направо взимаха от откраднатите от някой коктейл бутилки, отнасяха ги в операционната и ги преливаха в предварително измитата бутилка „Врачански мискет", слагаха й оригинална тапа и оловна обвивка и отиваха да я покажат на клиента. Той я одобряваше, а келнерът отиваше до сервитьорското шкафче и я отваряше. Чуваше се хубаво пукане. За това си имаше причина - за да бъде по-силно, намокряхме тапите предварително.\nПосле келнерът отнасяше виното на клиента, наливаше му да го опита и заставаше мирно. Но широко усмихнат. Най-добре се усмихваше Руснака. Моят бригадир.\nУправител на ресторант „Панорама" беше Вълчев. Имаше двама заместник-управители - Бойчев и Стоян Георгиев. Имаше и бригадири. Както вече казах, моят беше Руснака.\nРаботеше се два дни и два се почиваше. По принцип. Иначе често ни викаха извънредно заради коктейлите в НДК, които се правеха из залите от сервитьорите в ресторанта. Тъй като в НДК постоянно се провеждаха конгреси, международни срещи и прочие, които завършваха с коктейли или банкети. Разбира се, обслужвахме и осмодекемврийските балове, рождения ден на д-р Чирков, известния сърдечен хирург, на който винаги идваше и Тодор Живков, новогодишните банкети, които започваха още в началото на декември, осмомартенските банкети, абитуриентските балове.\nСлава Богу, нямаше сватби.\nТова, което най-много ме уморяваше през оная година, бяха извънредните конгреси на разни съюзи. Съюзите на архитектите, на филмовите дейци, на писателите, на художниците, на преводачите, на артистите и т.н. Беше кошмар от коктейли. На коктейл идваха поне по хиляда души, някои стигаха до три хиляди. Подготвяхме ги от сутринта до вечерта, а след това чистехме ресторанта до 2-3 през нощта.\nНе ми беше лесно.\nНа всичко отгоре Руснака беше най-стиснатият бригадир в ресторанта. По онова време той правеше далавери за хиляди левове на вечер, а не ми даваше почти нищо, дори за такси. Така че понякога ми се налагаше да се прибирам пеша. Но все пак с пълна торба от остатъците от коктейлите - в един найлонов плик слагах неядените мръвки и сирена, които ми попаднеха под ръка.\nВкъщи много им се радваха.\nОбаче нещата скоро се промениха.\nКогато напуснах бригадата на Руснака и отидох в бригадата на Стоян Георгиев.\nВидях се с пари.\nТогава за първи път имах възможност да наблюдавам отблизо най-висшите кръгове на управляващата класа.\nГостите на коктейлите в НДК бяха баровци. Най-честият беше Владимир Живков, винаги придружаван от министъра на културата Георги Йорданов.\nПо онова време Владимир Живков беше шеф на фондацията „Людмила Живкова", кръстена така на името на покойната му сестра, която след свалянето на баща им Тодор Живков през 1989 година беше прекръстена на „Св. св. Кирил и Методий".\nИ тогава имаше фондации!\nМикробусът спря в тунела под Дом 2 на резиденция „Бояна". До асансьора за складовете. Слязохме с Ясен и започнахме да разтоварваме касите и кашоните от каросерията. Натоварихме ги на една сервитьорска количка и аз повиках асансьора.\n- Чакай - рече Ясен.\n- Няма да ходим в кухнята при Жени.\n- Тъй ли? - учудих се.\n- Ще закараме това в съблекалнята - той посочи количката.\n- Не е. Ще се събере в шкафчетата.\n- Ами ако някой ни види как го караме натам?\n- Няма да ни види.\n- Ама това са много бутилки! - възкликнах. - Как ще се оправим после с Жени?\n- Ще се оправим - рече Ясен. - Ти не бери грижа!\n- Ебати далаверата! - възкликнах аз. - Тука има стока за двеста бона!\n- По-тихо! - сви вежди Ясен. - Давай да тръгваме!\nПо време на пребиваването ми като сервитьор в НДК „Людмила Живкова" най-големият коктейл беше на германския президент фон Вайцзекер през зимата на 89-а година. На него присъства и самият Тодор Живков. Голям цирк.\nКоктейлът беше в едно от фоайетата на НДК на четвъртия етаж.\nОще от предишния ден започна подготовката на масите, а на следващия започнахме да изнасяме кльопачката. Тъй като германският президент беше домакин, беше си докарал цял самолет храни и напитки от Германия - печени прасета, агнета, германски шунки и колбаси, сирена, бурета с немска бира, кашони с уиски, вина, шоколадови бонбони, пасти, сладкиши и всичко. Имаше и немци готвачи, с бели дрехи и високи шапки, които стояха до греещите се на огъня печени агнета и прасета и режеха от тях за клиентите.\nТакова чудо не сте виждали!\nГости на коктейла бяха всички български министри, най-известните журналисти и писатели, български и германски офицери, дипломати и бая хубави жени.\nКелнерите направо полудяха.\nКакто се казва - за един сватба, за друг - брадва.\nУискито беше скрито и изобщо не го показаха, както и останалите вносни питиета. Предлагаха се само български.\nТака беше у нас в НДК.\nТодор Живков се появи на коктейла късно вечерта като истинска звезда. Ограден от свитата си и осветен от камерите на българската и чуждестранните телевизии. Всички го очакваха замръзнали на местата си, включително и ние, сервитьорите.\nБяхме застанали точно до вратата, а гостите - в отсрещния край на залата, като между нас имаше около десетина метра празно пространство.\nТодор Живков дойде първо при нас и каза:\n- Добре, другарю Живков! - отвърнахме ние. Ръкува се с всеки от келнерите, ухилен пред камерите на телевизиите, и се изцепи с пълен глас:\n- И аз съм бил келнер!\nА след това отиде при германския президент и му се захили.\nНямаше проблеми с изразяването.\nПрепятствията пред нас, сервитьорите, бяха невероятно големи.\nНа коктейла имаше много силна охрана от УБО. Асансьорите бяха програмирани да спират на определени етажи и пред всеки стояха на пост цивилни ченгета от ДС. Целият НДК гъмжеше от ченгета. Но и на това келнерите бяха намерили цаката. Бяха направили система за изнасяне. Скриваха пълните бутилки под кашоните с празни, върху тях трупаха мръсни чинии и чаши и всичко това товареха на сервитьорските колички, които изтикваха до асансьорите. Там минаваха проверката на цивилните от ДС и те ги пускаха до асансьорите. После слизаха в мазетата, където други ченгета още веднъж проверяваха какво има в количката, и тръгваха към ресторанта.\nОбаче пътьом се отбиваха в съблекалнята.\nИ пълнеха шкафчетата с уиски.\nБяха смели като дисиденти. Изобщо не им пукаше от властта!\nВсъщност първите истински дисиденти в България бяха келнерите!\nВ оная паметна вечер неволно станах част от историята.\nДокато колегите ми пренасяха уискито със сервитьорски колички в съблекалните, аз се въртях между гостите с табла в ръка. Бях се зазяпал по една германка с голямо деколте, когато спънах някакъв мъж. Добре, че беше наблизо поетът Радой Ралин да го хване.\n- Внимавай бе, момче! - скара ми се той.\nА мъжът само се обърна и ухили притеснено. Чак тогава го познах.\nБях спънал самия германски президент.\nОто фон Вайцзекер.\nВеднага му се извиних.\nСкоро след това преживях бойното си кръщение.\nЕдин ден, докато преливах бутилка „Тамянка" в бутилка от „Врачански мискет", в „операционната" влезе търговският директор на НДК Филчев.\n- Какво правиш? - попита ме той. Признах си.\n- Искам да напишеш обяснения и до един час да ми ги донесеш в кабинета! - рече той.\nТака и направих, като се чудех дали ще ме пратят в затвора или ще ме уволнят дисциплинарно.\nЗанесох обясненията, но нищо не се случи. Казах на Руснака.\n- Не се притеснявай! - рече той. - Всички сме писали такива обяснения! Иди да ми приготвиш три „Врачански мискета"!\nКато всяка нелегална организация и ние си имахме водач.\nНашият лидер беше Стоян Георгиев. Беше най-смелият и опитен келнер в София, а и в България. И това беше признато от всички келнери. Никой не опитваше да му оспори авторитета.\nКато мнозина от дисидентите и на него баща му беше партизанин. От Трънския партизански отряд.\nБили му предложили да учи във Висшата милиционерска школа в софийския квартал „Симеоново" и той приел, но сестра му се залюбила с неин колега - либиец. И един ден шефът на школата го извикал в кабинета си и му рекъл: „Тъй и тъй, сестра ти е курва."\n- На кой сестра му е курва бе?! - викнал Стоян Георгиев.\nИ го спукал от бой.\nИзключили го от школата и станал сервитьор.\nВикаха му Вуйчо.\nСтоян Георгиев беше изградил и внедрил система на поведение на сервитьорите спрямо клиентите. Тази система се състоеше само от няколко железни правила:\n-1 - Клиентът трябва да бъде образцово обслужен. Всяко желание на клиента е закон за келнера. Затова после, като му одереш кожата, да не може да писне.\n- 2 - Никога да не се сервира със златни ланци, пръстени или гривни. Клиентът не трябва да знае, че си по-богат от него.\n- З - Клиентът не трябва да вижда и какви цигари пуши келнерът, защото, като види, че пуши хубави цигари, си мисли: „Ей тоя снощи ме обслужва и сигурно ми е съдрал кожата!"\nВсички ги спазвахме.\nСтоян Георгиев държеше на келнерите, на които беше началник, а и на келнерите изобщо. Не беше проблем да те освободи от работа, да ти услужи с пари или по друг начин с многобройните си връзки. Познаваха го из всички заведения в София, а и не само в София. Уважаваха го и го слушаха.\nБеше истински келнерски цар.\nТой беше строг и ако нещата не ставаха така, както искаше, ставаше бесен.\nВсичко трябваше да е перфектно, и обслужването, и далаверата, и отношенията между келнерите.\nА след работа сядаше с всички келнери на голяма маса, отрупваше я с напитки, мезета и сладкиши, разказваше вицове и искаше всички да ядат, да пият, да се веселят и изразяват както искат.\nПрофукваше повечето от спечеленото по време на работа.\nНо не съжаляваше за парите. Те винаги можеха да бъдат спечелени, ако имаше професионално отношение към работата.\nИ както вече казах, имаше отрицателно отношение към тогавашната власт. Негов идол беше Сталин.\nЗнаете ли какво си мисля?\nОт него би станал чудесен министър-председател!\nМинаха години и в моя живот пак настъпиха промени.\nСлед завършването на Софийския университет започнах работа като учител в едно училище в „Младост". Специалността ми беше начална педагогика и аз бях решил да се отдам на децата.\nСтоян Георгиев беше заминал като емигрант за Монреал, Канада, и между сервитьорите вече царяха дребнави разправии. А и ми беше омръзнало да разнасям таблите из ресторантите на НДК.\nЗаплатата ми беше равна на онова, което изкарвах само за една вечер като сервитьор. За мен това нямаше значение - важното беше да бъда учител.\nКалина обаче веднага започна да мърмори, че не стигат парите вкъщи. Все още бях заврян зет и към нея се присъедини майка й, както и всичките й роднини и приятели. Аз обаче бях упорит и отказвах да ги послушам. Исках да бъда учител и толкоз! Даже сам се учудвах от себе си.\nБяха минали пет години от брака ни и винаги се бях подчинявал.\nИмаше една подробност. Сомнамбулизмът ми беше изчезнал. Може и това да ми влияеше.\nНе може да се каже, че бях станал по-щастлив обаче. Напротив. Откакто бях престанал да давам воля на поривите си, станах потиснат и недоволен. Бракът ми тежеше, както и целият ми живот. А след 10 ноември нещата още повече се влошиха. Отношенията ни с Калина бяха станали хладни и дори остри.\nИ ето ти изненада!\nЕдна нощ тя ми призна, че знаела за сомнамбулизма ми и това страхотно я възбуждало! Тя често се била възползвала от състоянието ми, за да ме кара да правя това-онова, докато съм спял. И сега тя се била лишила от любимите си игри нощем.\nА я мислех за поспалана!\nЕдин от вицовете на Стоян Георгиев:\n„Веднъж пътувахме с келнерските униформи в автобуса и едно момченце ни сочи с пръст и вика на татко си: „Тате, какви са тия чичковци с черните дрехи?"\nАз мисля, че ще му отвърне, че сме сервитьори или в най-добрия случай - гробари, а бащата му вика „Музиканти, сине!"\nСледва смехът на банда костюмирани келнери.\nОтидох до прозореца. Разтворих пердетата и видях три взвода войници с парадни униформи и пушки с щикове. От дясната им страна беше военната музика, а пред тях - дълъг червен килим покриваше паветата. На килима стоеше министър-председателят с умислен вид. Стори ми се отслабнал и се зачудих дали е заради великденските пости. Премиерът си погледна часовника. Зачудих се каква марка е. После премиерът се загледа в посоката, от която се очакваше да пристигне кортежът.\n- Нещо се бави тоя... как му беше името - обади се стажантът зад съседното перде.\n- Не знам - отвърнах.\nПред самия Дом 1 стояха официалните лица от българската страна, журналисти с магнетофони, фотоапарати и оператори на няколко телевизии. Музикантите бяха свалили инструментите си на земята. Премиерът пак си погледна часовника.\nПосле музикантите си вдигнаха инструментите, а министър-председателят се поизправи. Очите му заиграха по-весело. Той си погледна за трети път часовника. Кортежът спря до Дом 1 и на червения килим се появи дребен мъж с плешива глава. Музиката засвири, войниците взеха „За почест". Българският премиер протегна ръка.\nЗяпах зад пердетата.\nИсках да освобождавам духа си. Винаги бях искал.\nНищо не можех да променя обаче. Никога не бях в състояние да контролирам среднощните си изяви, нито да ги предизвиквам.\nВсъщност краят на сомнамбулизма ми беше и край на любовта на жена ми към мен, а началото на учителстването ми - край на самия брак.\nНо вече не можех да променя каквото и да е.\nИ станах учител по трудово обучение.\nСлед една година се развеждахме.\nОбслужвах разни нахакани политици във фоайето на Дом 1.\n- Имате ли натурален сок? - попита един вицепремиер.\n- Нямаме - отвърнах.\n- Ех, защо бе, момчета! - въздъхна той. - А кафе имате ли?\n- Не - рекох, но взе да ми става жал за него и добавих: - Но можем да ви направим.\n- Благодаря - усмихна се вицепремиерът. - Две кафета, ако обичате.\nИзпратих стажанта за кафета. Нападнаха ме рояк министри.\nПреди работа Стоян Георгиев ни строяваше в една редица в ресторанта и ни проверяваше униформите, сервитьорските принадлежности като тирбушон, запалка, чорапите - те задължително трябваше да бъдат черни, хангалите. Инструктираше ни и разпределяше задачите, които всеки от нас трябваше да изпълни.\nЕдин да чисти пепелниците и да отсервира, друг да взима поръчките, трети да пресипва бутилките и да слага гъби на филетата. Сервитьорската работа беше много сложна. Като докторската.\nТака твърдеше той и всички ние се съгласявахме с него.\nНяма да повярвате! За нас той беше Господ!\nВеднъж в бързия влак между Чирпан и Стара Загора се запознах с един психиатър, с когото стигнахме до разговор за сомнамбулите. Той ми обясни, че по време на скитанията и приключенията си сомнамбулите изразходвали натрупаната в ежедневието отрицателна енергия, както другите хора правели например чрез спорт, пиене или секс.\nЕто защо повечето от сомнамбулите били щастливи хора, които обаче не можели да си обяснят причините за ведрото си настроение. Но при изчезване на сомнамбулизма и те често изпадали в депресия. Като мен.\nКак иначе, след като нямах отдушник за лошото си настроение?\nАз слязох от влака в Стара Загора, а психиатърът продължи за Раднево.\nРаботех като вол.\nНай се харчеха безалкохолните. Доста хора питаха за кафе и натурален сок. А аз им отговарях. Премиерите продължаваха да си говорят на четири очи. Но най-после излязоха, провряха се през глутницата журналисти и се качиха на третия етаж за следващите разговори. Повечето от хората, които бяха при мен, също се изнесоха от залата и тя пак опустя, макар и не съвсем. От време на време идваше някой оператор или чиновник със стресната физиономия да си поиска нещо за пиене. Аз давах.\nВярвах в приятелството. То ми беше останало. При едно от посещенията си в Стара Загора се видях със Стайно. Готвеше се да замине за ГДР, която тогава беше на път да се обедини с ГФР, а освен това трябваше да се обединят и парите им.\nСмяташе чрез фалшиви бордера да обменя заедно с един негов приятел източни за западни марки по официалния курс, а след това да ги продават на черно за повече пари. Печелели се стотици западни марки на ден.\nОбрахме чашите от масите, натоварихме ги на една количка и ги затикахме към офиса, а те звъняха. Дзън-дзън.\nЗа малко да се сблъскаме с българската министърка на външните работи. Облечена в делови костюм с малко късичка пола, която откриваше две трети от дългите й, обути в прозрачен чорапогащник крака, тя потракваше върху мраморните плочи пред вратата на сервитьорския офис. Трак-трак. А очите й гледаха гневно, припряно и строго.\nЗад нея притичваше някакъв дребосък с лакейска усмивка.\n- Къде се намира тоалетната? - попита ме тя.\nОбясних й и тя се засили натам.\n- Какви крака - каза стажантът.\nПак затиках количката, а чашите сякаш пееха.\nЕдна от историите на Стоян Георгиев:\n„Отидохме да празнуваме осми март в Пампорово, настанихме се в хотела и право в дискотеката. Колежките се завъртяха около бармана, поканиха го при нас. Той вика: „А, колеги от НДК!"\nИ вика всеки да пиел каквото иска. Пихме цяла нощ, а на сутринта оня ми вика: „Бат Стоенчо, айде да ми платите!" Аз му викам „Дай ми сметката!", а той вика: „Вие кажете какво сте пили!"\nСтоян Георгиев му извикал:\n„Три кафета и две соди!"\nА били изпили половината алкохол в бара!


Купи Бягство от върха (2009)\nБягство от върха (2009)\nКачествените оферти за Бягство от върха (2009) Как са подбрани?\nОще оферти за Бягство от върха (2009)\nБягство от върха (BKBKN01152)\nОписание, детайли - Бягство от върха (2009)\nНаричат ги дауншифтъри. Никой още не си е поставял за цел за разбере дали тези хора са опасни за обществото. Но се знае, че за корпорациите те са като скрита бомба, бомба със закъснител. Мислите им са прикрити, душите им са загадъчни. Когато стигнат до върха на кариерата си и получат от живота всичко, за което човек може да мечтае, те изведнъж доброволно се отказват от работата си. Начело на голяма компания може да се окаже някой точно такъв – със строг костюм на началник и с маска на успешен...\nБягство от върха (2009) пълно описание »\nНаричат ги дауншифтъри. Никой още не си е поставял за цел за разбере дали тези хора са опасни за обществото. Но се знае, че за корпорациите те са като скрита бомба, бомба със закъснител. Мислите им са прикрити, душите им са загадъчни. Когато стигнат до върха на кариерата си и получат от живота всичко, за което човек може да мечтае, те изведнъж доброволно се отказват от работата си. Начело на голяма компания може да се окаже някой точно такъв – със строг костюм на началник и с маска на успешен бизнесмен. Но в същото време способен за един ден да взриви добре смазания корпоративен механизъм и да надене затворнически костюми на целия екип от топмениджъри…Напуск


Перперикон – завръщане в древността - Уикенд - Peika.bg\nПерперикон – завръщане в древността\n06 август 2018 Автор: Peika.bg\nАко ви е любопитно да се докоснете до реалността по нашите земи преди 8000 г., то Перперикон е вашето място.\nПътешествие за един ден: Плиска - красота и величие!\nНов пътеводител за пет български планини!\nЧепеларе – курорт за всеки сезон\nТова древно светилище е съхранило магията на не една и две отминали епохи. Историческият скален град Перперикон се намира в Източните Родопи, само на 15 км североизточно от Кърджали. Изграден е върху връх с 470 м надморска височина, в чието подножие тече Перперишката река.\nСкалистата местност, издигаща се в плодородна речна долина, векове наред е давала убежище траки, римляни, византийци и днес е една от най-любопитните забележителности в България.\nПерперикон се състои условно от четири части – мощна крепостна стена, Акропол, изсечен в скалите дворец с площ около 10 000 кв. м и две предградия – северно и южно.\nИзумителна е структурата на комплекса, чиито огромни каменни блокове са изсечени в скалите ,без никакъв свързващ материал помежду им. Акрополът, чийто стени са с дебелина 2,8 м и с идеално гладка лицева страна, се издига над внушителния дворец.\nМястото е било населявано от древнотракийското племе Сатри, а името Перперикон е в чест на тракийския бог на камъка Пер. Най-ранните следи от живот са от VI-V в. пр. н. е.\nСпоред откритите находки и направените хипотези, на Перперикон се е намирало легендарното светилище на бог Дионис, който бил почитан от траките, а в последствие и от гърците.\nРазходката до Перперикон може да се комбинира с посещението на туристическия комплекс на село Калоянци, който се намира на 11 км и се е превърнал в предпочитано място за отдих на много туристи, решили да видят древното светилище.\nКърджали, България, любопитно, интересно, забележителности, археология, история, България\n10-те най-добри природни чудеса в Австралия...\nИталия възражда своите винени прозорци от...


Решение по Търговско дело 443/2014г.\n№286/29.10.14 г. гр.Варна\nВарненският апелативен съд, търговско отделение, в открито съдебно заседание на 14.10.2014 год. в състав:\nПри секретаря Д.Ч. като разгледа докладваното от съдия А.Братанова в.т.д.№ 443/2014 год., за да се произнесе взе предвид следното:\nПостъпила е въззивна жалба от „Д З” АД – София против решение № 398/22.04.2014 год., постановено по т.д.№ 1984/2013 год. по описа на ОС – Варна в частта, в която страната е осъдена да заплати на А.Г.Х. ***, действаща чрез законния си представител Д.Н.Х. сумата над 4 000 до присъдените 10 000 лева, претърпени неимуществени вреди от болки и страдания, причинени негативни психически преживявания и състояние на емоционален стрес, в резултат на пътно - транспортно произшествие на 02.10.2012 год., причинено виновно от М А М при управление на автобус „Мерцедес 303”, с рег. №В 2675 КН, застрахован по риска „Гражданска отговорност при «Д З» АД, на основание чл. 226 от КЗ, ведно със съответната мораторна лихва от датата на вредоносното събитие /02.10.2012 год./ до датата на подаване на исковата молба /15.10.2013 год./, на основание чл. 86 от ЗЗД и законната лихва върху главницата от датата на исковата молба до окончателното изплащане на задължението.\nВ предявената въззивна жалба се излага, че изводите на съда при определяне размера на дължимото обезщетение по чл.52 ЗЗД са незаконосъобразни и необосновани. Присъдената обезвреда не е съобразена с обема на претърпени болки и страдания. Определеното обезщетение е крайно завишено и не е съобразено с трайната съдебна практика за присъждане на компенсации при сходни обстоятелства и период. Присъденото обезщетение противоречи на обективните данни от икономическата конюнктура в страната към процесния период, когато съгласно официалните статичстически данни средният годишен общ доход на лице е бил 4 541 лева. Негативните психически преживявания на пострадалото лице нямат относимо значение при определяне размера на вредите, поради техния строго субективен характер.\nСтраните не оспорват предпоставките за възникване отговорността на застрахователя – наличието на деликт при съответното авторство, противоправност и вина; наличието на валидно застрахователно правоотношение между причинителя и застрахователното дружество по застраховка „гражданска отговорност”; настъпването на застрахователно събитие като юридически факт, пораждащ отговорността на застрахователя. Следователно – процесната претенция е доказана по основание.\nИщцата А.Г.Х. е била 7 –годишна към датата на процесното ПТП. ВОС е извършил обстоен анализ на събраните доказателства по делото, сочещи претърпяването на следните увреждания – контузия на гръдния кош и кръвонасявания по меките тъкани. Травмите са отзвучали в относително кратък срок - 2-3 седмици, като няма данни за продължили и след този период страдания. Детето понесло тежко катастрофата чрез провявяването на тревожност, безсъние, честа плашливост. Веднага след инцидента започнало нощно напикаване, а впоследствие и леко изпускане по малка нужда през деня. Проявленията на енуреза продължават и понастоящем.\nВидът на претърпените физически и психически болки и страдания от ищцата не се оспорват от въззивника. Оспорва се единствено размера на техния паричен еквивалент.\nПри приложението на чл. 52 ЗЗД съдът съобразява доказателствата по конкретното дело и като се ръководи от общоприетите принципи за морал, държи сметка за личните чувства на увредения и за начина, по който той субективно е понесъл вредата, тъй като предназначението на обезщетението за морални вреди е да поправи личната болка и страдание. На посоченото основание, неоснователни са доводите на въззивника, че съдът следва да игнорира личните субективни възприятия на пострадалото лице.\nАнализът на фактическата установеност по делото сочи, че на ищцата са причинени леки телесни повреди, преминали с кратък възстановителен период. Преживяният стрес обаче е рефлектирал както върху поведенчески изменения – тревожност и временни нарушения на съдя, така и във физиологични нарушения – персистираща дневна и нощна енуреза. Пострадалата е дете, което тежко е понесло и продължава да понася последиците на преживяния стрес.\nПредвид изложеното, правилно ВОС е оценил по справедливост размера на претърпяните болки и страдания в размер на 10 000 лева. Правилно размерът на вредите е определен при съобразяване преди всичко на възрастта на пострадалато лице и произтичащото от това значително по силно от ноторно нормалното въздействие на ПТП върху психиката му.\nДействително, дължимото от застрахователя обезщетение е детерминирано и от съществуващите обществено икономически отношения и ценова конюнктура. Доводът на въззивника, че на ищцата е присъдено обезщетение равняващо се приблизително на двугодишния среден общ доход на лице в България за 2012 год. обаче не може да формира извод за намаляване на присъденото обезщетение. Предмет на пълно обезщетяване са вреди, които пострадалият понася в продължителен период от време и с неясен краен момент, поради което отговорността на застрахователя не може да бъде лимитирана до простото й съизмеряване със стастическите данни за среден годишен доход.\nНа основание чл. 78, ал.1 ГПК на ищеца-въззиваема страна А.Х. следва да бъдат присъдени разноски пред настоящата инстанция в размер на 800 лева съобразно представен списък по чл. 80 ГПК. Разноските, сторени от Д.Х. не следва да бъдат присъждани, тъй като уважената претенция от тази страна не е предмет на въззивно обжалване.\nПОТВЪРЖДАВА решение № 398/22.04.2014 год., постановено по т.д.№ 1984/2013 год. по описа на ОС – Варна в частта, в която Д З АД – София е осъдено да заплати на А.Г.Х. ***, действаща чрез законния си представител Д.Н.Х. сумата над 4 000 до присъдените 10 000 лева, претърпени неимуществени вреди от болки и страдания, причинени негативни психически преживявания и състояние на емоционален стрес, в резултат на пътно - транспортно произшествие на 02.10.2012 год., причинено виновно от М А М при управление на автобус „Мерцедес 303”, с рег. №В 2675 КН, застрахован по риска „Гражданска отговорност при «Д З» АД, на основание чл. 226 от КЗ, ведно със съответната мораторна лихва от датата на вредоносното събитие /02.10.2012 год./ до датата на подаване на исковата молба /15.10.2013 год./, на основание чл. 86 от ЗЗД и законната лихва върху главницата от датата на исковата молба до окончателното изплащане на задължението.\nОСЪЖДА «Д З» АД, ЕИК 030269049, със седалище и адрес на управление гр. София, бул. «Княз Александър Дондуков» №68, представлявано от Константин Велев ДА ЗАПЛАТИ на А.Г.Х., ЕГН **********, действаща чрез законния си представител Д.Н.Х. сумата от 800 лева – разноски във въззивното разглеждане на спора.


Бременната Поли Гергушева приключи рожден ден на системи - Новите родители\nВодещата на Cool…T Полина Гергушева, която наскоро разкри в ефира на bTV, че ще става майка, завърши рожденния ден на годеника си Борис Мечкуев на системи. Двамата се натровили зловещо с храна в хотел в Габрово, където той се включил във велосипедно състезание.\nЗдравословното им състояние се влошило във Варна\nКъдето спрели да напазаруват на път за любимото си Тюленово. „Когато стигнахме вече бяхме толкова влошени и обезводнени, че естествено трябваше да потърсим медицинска помощ (особено в моето състояние).“, описа премеждията им във Facebook чаровната журналистка.\n„В 3 през нощта, след като бяхме посъветвани от 112 да отидем в най-близката болница-тази в Каварна, (а не линейка да дойде при нас) последва гоненето ни от няколко поредни болници. Каварна: “О, тя е бременна, ние нямаме АГ, отидете във Варна в “Света Марина”. Тръгваме натам, следват 50 минути ад, в който Боби шофира, едва не колабира докато кара, спираме на всеки 15 минути, за да стигнем и да ни изгонят и от там! За това удоволствие дори трябваше да платим паркинг!“, разказва Гергушева.\nС последни сили тръгнали към следващото болнично заведение\n“Света Ана”, от където ги препратили обратно към инфекциозното отделение на “Света Марина”. Останали три дни на системи и на един етаж разстояние от заразените с коронавирус.\nПоли Гургушева и годеникът ѝ вече са добре и изразяват огромни благодарности към медицинския екип за положените грижи. „А иначе положението в нашата здравна система е: да не ти се налага, че не се знае...Щом за едно хранително натравяне обикаляме цяла нощ и няколко болници, не ми се мисли хора в тежко състояние как стигат до здравна помощ. Нещата са дълбоко , дълбоко сбъркани.“, заключи водещата.


Отцепиха Централна гара в София\nОтцепиха Централна гара в София! Сигнал за бомба вдигна накрак полицията\nКлючови думи: софия, централна гара, евакуация, сигнал за бомба\n11 Юни 2019, Вторник, 21:42 ч.\nВеднага към мястото са насочени специализирани екипи, хората са евакуирани\nСигнал за бомба вдигна накрак полиция и жандармерия в София, предаде репортер на TrafficNews.bg. Целият район е отцепен, а гарата, както и магазин "Билла", са евакуирани. Хора са се насъбрали пред сградата на гарата и чакат, засега няма информация кога ще бъдат допуснати вътре.\nОт информацията на МВР стана ясно, че към 18.30 часа днес на телeфон 112 е получено злоумишлено телефонно обаждане за района на Централна жп гара в София. Веднага към мястото са насочени специализирани екипи. Предприемат се стандартни процедури в района и действия за изясняването на сигнала.\nБардове и актьори завладяват „Охлюва“, сълзи от смях ще се леят заради „Кучешката вахта“ и „Солени ветрове“ Певицата на Галин заби рапър Андреа: Не съм слагала GPS на Кобрата ЦСКА 1948 с интерес към Валери Божинов Пандемията в просръбската Северна Македония не стихва


В последните 5-6 години фирмата разшири дейността си и с внос и дистрибуция на съвместими консумативи за принтери, аксесоари и компоненти за компютри.\n20 годишен опит. Преминалите хиляди компютри през нас са ни помогнали да осъществяваме бърза диагностика, сервиз и максимално удовлетворение на клиента.\nНай-добра оферта. В резултат на дългогодишния ни опит и това, че повечето от стоките на сайта са наш собствен внос, bmax.bg постига едни от най-конкурентните цени на пазара за предлаганите стоки и услуги. Гарантираме, че ще ви дадем най-добра възможна оферта за избраната от вас стока. Ако видите някъде по-ниска ни се обадете и ни попитайте. Стараем се да предлагаме на нашите клиенти оферти на най-конкурентни цени!\nБезплатна доставка. Всички поръчки, които са направени през нашия сайт на стойност над 360 лева с ДДС са с безплатна доставка. Не дължите никакви допълнителни такси.\n100% гарантиран произход. Полагаме максимални усилия всички описания на продуктите в сайта отговарят на характеристиките на получената от Вас стока.\nРазлични форми на плащане на избраната от Вас стока. Може да изберете най-удобният начин за Вас.\nВъзможност за връщане на продукт. В рамките на 14 работни дни може да върнете закупената стока от нас. Така ще имате достатъчно време на спокойствие да прецените дали това, за което сте платили отговаря на Вашите нужди. И ако не Ви хареса да го върнете.\nЮридическа информация за дружеството:


Сега ли е моментът да осиновим куче или котка?\nИвънредното положение може скоро и да приключи, но на практика сериозна част от мерките остават, а докато не се сдобием с ваксина или поне с лекарство, коронавирусът ще продължи да е реална опасност. Така че стоенето вкъщи, особено в компанията на любимец, изглежда добра идея.\nКогато стана ясно, че стопаните на кучета имат право да ги разхождат в парка след 18:30 ч., много хора се пошегуваха, че тъкмо сега е моментът да вземат някое "под наем" или най-накрая да се решат на дълго отлаганото осиновяване. Идеята за това да се сдобиеш с домашен любимец по време на социална изолация изглежда наистина добра - ако си вземете котка или куче, ще си имате и постоянна компания, приятел и непрекъсната "занимавка" вкъщи. Преди обаче да вземете това решение, е важно да си отговорите на един важен въпрос: доколко то е продиктувано единствено от настоящите условия?\n"Решението за домашен любимец винаги трябва да е добре обмислено с ясното съзнание, че човекът поема отговорност за друго живо същество за период от 15-20 години", казва Йоана Николова, която спасява бездомни котки, има дълъг опит като приемен родител и често е посредник в процеса по осиновяването им. По думите ѝ сегашната обстановка е благоприятна за взимането на коте у дома, защото ще имате повече време да се опознаете, да свикнете с нрава му и заедно да изградите новите си навици, което в "нормални" условия не се случва толкова бързо.\n"Освен животното, облагодетелствано с повече внимание, хората печелят не по-малко от една подобна връзка. Успокояващото действие на животните се е доказало във времето и все повече изпитваме нуждата му. Затова наблюдаваме ръст в осиновяванията в такъв стресов и неестествен за повечето хора момент", разказва още тя.\nЗад думите ѝ застава и Явор Гечев от Фондация "Четири лапи", който смята, че повечето прекарано време с домашния любимец е чудесна възможност и за работа върху възпитанието му. Особено върху това на кучетата, което е от изключително значение и изисква време и постоянство.\n"Това важи с двойна сила, ако животинчето е още бебе - тогава грижите и нуждата му от контакт с човека са още по-големи", казва той и допълва, че от организацията така или иначе съветват хората да прекарват повече време вкъщи през първите няколко дни от осиновяването. Важно е също така бъдещите стопани да имат предвид, че много от животните, които са прибрани от улицата или закупени от нелицензирани развъдници, могат да имат поведенчески проблеми, на които е важно да се обърне внимание веднага, посочва Гечев. Точно това дава и още едно предимство на това да осиновите животно сега - повечето време у дома дава и възможност за наблюдение върху поведението и общото му състояние. Той обаче не изключва риска кучето да свикне с постоянното присъствие на човека и да преживее тежко промяната в обстоятелствата, когато животът ни се върне в ритъма отпреди извънредното положение.\n"И все пак съществуват много техники за преодоляване на това, а и все повече стават офисите, в които достъпът на кучета е позволен. Да не забравяме също, че според специалистите дори и след като приключи кризата, много хора ще продължат да работят от дома си", казва още Гечев.\nСпоред Йоана обаче, независимо дали сега ще се върнем към предишното си ежедневие, или не, е важно да отделяме време на животното си след работа.\n"Не трябва да забравяме, че котките са нощни животни, които през деня спят доста, а и имат нужда от лично време. Не е необходимо да бъдем до тях непрестанно", казва тя и допълва, че ако имаме притеснения дали котката ни няма да скучае сам по цял ден, е добра идея да помислим и за втора, с която да си правят компания. За онези хора обаче, които тепърва обмислят това решение, мисълта за още един домашен любимец вероятно е още далечна. Във всеки случай обаче не трябва да мислим краткосрочно - животното у дома е също така финансова инвестиция, която изисква средства не само за храна, но и за ежегодни медицински грижи, а в случай на болест - и за лечение, което може да се окаже скъпо, както Гечев отбелязва. Всички тези отговорности обаче не са просто бреме, с което ще се натоварим доброволно, а естествена грижа за един нов член от семейството, с когото ще преживеем лошото, но и хубавото. А последното в живота ни често ще идва дори само с това след дълъг ден да отворим вратата вкъщи и да видим четирикракия си приятел насреща.\nВсички обяви (450)\nПодарявам коте (71)


Региоком България ЕООД на страница 2 от всички мнения\nПоказани резултати 11-20 от общо 72\nВсичко започва много обещаващо, благодарение на чудесната сграда и предимно младия екип - човек остава с първоначално впечатление, че атмосверата ще бъде предимно приятелкска и ненапрегната.\nНачалното обучение е много интересно и обогатяващо и е заплатено от първия ден .\nПървият срив започва още с мизерната заплата от 1600лв при среден за страната 2000+ за такъв тип работа.\nСлед това забелязваш, че бабичките и дядовците, които са чистили в Германия са 60% от новите ти колеги - останалите 35 са някакви момичета с хранителни разтройства, които се държат на работа все едно идват на даскало в 7ми клас. Една служителка, която е подигравка с цялото учреждение и постоянно или се чува как клиенти и крещят по телефона или ск лигави до теб и по този начин изнервя и твоите клиенти. И може би 3% наистина готини, млади хора.\nСледващото огромно разочарование е колко некомпетентни са всички и нищо чудно при положение, че всеки един елементарен въпрос, който зададеш на мениджърите - не знаят и в един момент започват да те набелязват да те мразят, защото им писва да ги разобличаваш колко нищо не разбират и не се знае на какво отгоре получават заплати за скъпите си дрехи и маникюри при положение че компетенцията им е висока, колкото да се обадят на колега от отдел в Германия и от там да ги запитат дали са на работа от вчера.\nРазбират повече от бабичките и от дядовците с трудов стаж - фирма за почивстване в Австрия - достатъчно. Човек да се срамува от отдела си.\nНа всичкото отгоре приемат всичко навътре и емоционално и човек се старае да ги издебне насаме преди да им зададе въпрос който ги кара да ти отвръщат с безпомощен поглед и накрая като сам откриеш отговора и им го дадеш се разревават и ти забраняват да им задаваш повече въпроси.\nНакрая се появява "проектовия мениджър", който е турски наместник да те уволни под претекста, че въпреки че покриваш нивото на таргетите три пъти над нормите е длъжен да те уволни под претекста, че си "социално некомпетентен" - става въпрос за работа с клиенти по телефона където получаваш оценка и рецензия за компетенция и отношение от всеки един разговор с клиент.\nСледното нещо може да Ви се случи - да Ви привикат в офиса на шефа, който е германец, който да Ви покаже оценки на клиенти които са в 85% от случаите 5 от 5 звезди плюс похвала и благодарение (виждаш ли ти- социално некомпетентния ) след което да Ви експлоатират да работите по коледните и новогодашните празници 14 дни подред без един почивен ден , в които да се занимавате с "мениджмънта" тип детска градина и накрая да дойде турския намесник, който очевидно в Германия ще е проект мениджър само на пазара за зарзават и да Ви уволни скришно един ден преди завръщането на шефа от коледни празници в Германия в 6 месеца изпитателен срок, защото вижда, че за 3 месеца вече чаткате повече от него и почва да го е страх за собствения му стол, на който един път вече шефа Ви е показвал доволните рецензии...\nDeutsche Telekom е прекрасен проект - язък....\nИ все пак този цирк се разиграва за 1600 лв ... Как не...\nЗдравейте, някой, работещ в компанията във Варна проект Deutsche Telekom, би ли споделил повече инфо? Какво ниво на езика е необходимо? Какво е естеството на работа? Благодаря!\n:) Впечатления от първа ръка (София):\n+ Обучение на много високо ниво, платено от първия ден;\n+ Усещане за коректно отношение в началото;\n+ Усещане за значимост, .....пак в началото;\n+ Информират те, че можеш да работиш когато искаш, колкото искаш;\n+ Обясняват ти как можеш да станеш милионер от бонуси;\n- Минава някой с едно листче и се подписваш, че си информиран, че работиш на сумирано изчисление на работното време;\n- Започва да те обучава в продажби един младеж, който сам не си вярва; ако си му симпатичен, иначе те пропуска.\n- Започват да те цакат с графика - в един дълъг август нямах 2 почивни дни заедно (един след друг). Ако искаш промяна на графика, указват ти, че трябва да се размениш с някого. Изключително удобно :( - обикаляш колегите и се опитваш да го стъкмиш.\n- Надето и Станислав се държат като учители с петокласници..... кофти е, понякога е смешно...\n- Мениджмънт - страхотен! Най им е хубаво да не те забелязват - гледат през или зад тебе, да не би да ги поздравиш.\nГотини са коучите - 2 бр. Алекс (Петров и Станков),\nнякои тийм лидери и много колеги. Страхотна шарения - и възрастова, и професионална.\nНеобяснимото: как това ръководство си позволява огромно усилие при подбор и обучение и нулево, когато си тръгват служители на тълпи. Текучеството е огромно. Като гледам - пак са се опразнили залите......\nПопаднах на този сайт случайно и съм доста очудена колко злобни и негативни коментари има за фирмата. Искам да изразя и моето мнение, защото според мен е редно да споделяш опита си не само когато си недоволен.\nРаботя в Региоком вече 9 месеца и впечатленията ми са изцяло позитивни.\nВ обучението на кадрите се инвестират доста усилия и време, целият обучителен период продължава приблизително 2-3 месеца, като при нужда и по-дълго. След това за всеки служител бива избран тийм. Не мога да опиша колко съм доволна от тийма, в който попаднах. Колегите са дружелюбни и винаги готови да помогнат. Изключително впечатлена съм и от ръководителя на моя тийм, който винаги! е на разположение при затруднения от моя страна.Откликва с разбиране на всички мои молби. Ежеседмично се провеждат разговори с тиймлийда, на които се обсъждат прогреса и целите на конкретния служител, като той бива насърчаван и подпомаган с необходимите средва за постигането им. Целите са напълно постижими! Аз започнах да ги достигам веднага след обучителния период, като се има предвид, че нямам никакъв предишен опит в сферата.\nЗа мениджърите на по-високо ниво мога да кажа също единствено и само позитиви. При каквито и да било запитвания от моя страна, винаги съм получавала отговор и добро отношение.\nВъзможности за развитие има, много от колегите, които изявяват желание, минават през различни обучения с цел повишаване тяхната квалификация и съответно заемане на по-висока длъжност.\nРаботното време считам за доста гървкаво. Работя на 4 часа, тъй като следвам. Смените ми винаги се съобразяват с програмата ми, за което съм изключително благодарна.\nОсвен много доброто заплащане, на служителите се предлагат и атрактивни социални привилегии, като например допълнително здравно осигуряване, карта за спорт и др.\nОфисът във Варна е на много удобно място, като самата сграда е модерна и много добре оборудвана. Постоянно се правят подобрения с цел иновация и увеличаване на удобствата за служителите. От скоро фирмата разполага и с много приятна зала за отдих на приземния етаж.\nМисля, че изчерпах основните аспекти относно фирмата.В заключение искам да кажа, че съм изкючително впечатлена от цялостната организация в Региоком и съм благодарна,че получих шанс да работя там. На всички хора, които са в този сайт, колебаейки се дали да кандидатстват или да започнат работа във фирмата, мога да кажа ОПИТАЙТЕ. Не се подвеждайте от негативните коментари тук, защото ако и аз бях попаднала в този сайт преди, можеше никога да не се явя на интервю и да не срещна всички страхотни колеги!\nПодробна оценка от Гръмчо\nИнтересува ме какви са работните проекти на Regiocom в София? Каква е атмосферата в офиса им на "Бенчмарк" и възможностите за развитие?\nЗлобни коментари от човек, който не може да пише грамотно. Ясно е защо се чувства неоценен.\nСлед като колегата е толкова недоволен, защо все още работи в Региоком?\nЗдравейте, желая с удоволствие да споделя своето мнение за град Варна.\nРегиоком като немска фирма с филиал на територията на България има предимството да привлича немскоговорящи жители на големите градове.\nОтносно офисът в град Варна, мнението ми е че реномето на този офис зависи главно от мениджмънта на фирмата, който е под абсолютно всякаква критика. Хора, които са се завряли по-цял ден в стъклена малка стая, където течала усилена работа, а ако наминеш случайно покрай техния офис ще ги видиш как може евентуално да си пробият носната кухина от бъркане вътре. За съжаление си нямат и понятие от мениджмънт, но пък могат да се пренасочат към цирка.\nНека започнем с "великият" проект меринджей(буквално) господин Виктор ОксОВ, взел се за роден немец, а като го погледнеш разбираш колко цирково се случват нещата. Въпросният господин като велик меринджей(облечен в шорти 7/8 и неизгладена ризка) се разхожда от време насам натам, за да симулира дейност разбира се. Господина е доста ненаясно със системни и специализирани тематики във фирмата, с които задължително трябва да е запознат. Във фирмата има бонусна система, като те изчакват да им направиш парите и в последният момент ти казват как няма да си вземеш парите, въпреки че той ще ги прибере, тъй като взима голям процент от бонусите на всички. Правят ти се забележки, отправят ти се заплахи. Това е най-долният индивид, който може да видите, който ще Ви каже, че Вие трябва да се научите да работите с всички, дори да не ги харесвате, а той бута само своите приятели в тази фирма нагоре. Тъй като използва българският манталитет в немска фирма. Разбира се покровителства и своят най - добър приятел господин Бенямин Юнг, като съдейства да го направят проект мениджър в друг проект в същата фирма. За да си направите конкретна представа за господина, доста пъти не е идвал на работа, тъй като бил се напил предната вечер. Винаги е прикривано от неговият най-добър приятел.\nВторият екземпляр в стъкленото гнездо на великите меринджеи е госпожа Боряна Вълкова. Тази дама е най-мълчаливият мениджър, който може да видите. Не прави нищо през целият ден, ако я питате постоянно е адски заета, но при нея мълчанието и съгласяването с предният господин е най-изгодното решение.\nБъдещото ново попълнение на меринджейското семейство е госпожа Гергана Тинкова(наречена от собственият си екип сивият кардинал). Тази госпожа е от типа тихите води са най-дълбоки. Мълчи си и само се почесва по врата и в даден момент атакува. Ще я познаете по сламената коса тип прическата на известна българска естрадна певица и по вкаменената и заспала физиономия. Разбира се тя има своето непокрито самочувствие заради протекцията на ултра мега великия повелител на "меринджеите" господин ОксОВ. Господина й дава правомощия и то не на основа нейни постижения, а просто защото е негово протеже и я избутва нагоре.\nСледва като в сапунен сериал сестрата на предната велика бъдеща повелителка на "меринджеите" Тинка Карастоянова(преди това Тинкова). Тази госпожа съвсем случайно е на ръководна позиция в тази фирма, разбира се само е и единствено по собствени заслуги(превключване на дисплея на мобилния си телефон в работно време). Беше се взела на сериозно, че била най-великата ръководителка на екип, тъй като беше бутана отново нагоре от великите покровители от стъклената стая.\nСтигаме и до доста интересен персонаж, а именно госпожа "Качество" (на обработка) - Яна Георгиева. Ако сте виждали лицемерни и злобни хора, говорещи зад гърба на други, този индивид ще Ви "очарова". Тази госпожа, ако види успешни и справящи се хора, ще гледа как да намери начиин да ги злепостави. Разбира се не се учудвайте, че е най-добра приятелка с предните изброени по-горе. Интересното е, че когато трябва да говори пред повече хора, г-жа ръководител Качество едвам свързва 2 изречения на немски език и почва да трепери и да се поти. Провежда безумни разследвания от нищото, за да предаде на великият покровител информацията и да се ощети даденият човек, като му се вземе разбира се бонусът, за който се е трудил цели 3 месеца.\nОтносно екипа им за обучение, актуалните обучители са уникално зле.В момента има двама господа, които обучават, но в самата работа интересно и мистериозно не са се справяли особено. Последният избран е със средно време на обработка 20-30 минути, а се изисква от хората да имат средно време на обработка 10-13 минути. Та тези хора ще обучават следващите надежди на фирма Региоком.\nВсички други, които не назовавам са или без мнение или не знаят как да го изразят.\nГоляма част от колегите са приятни, но за съжаление на тях не им се дава възможност за разитие и си стоят с години на обикновени служителски позиции.\nДве думи за част от счетоводството. Много зле, когато им кажеш да ти изпратят документите, те ти ги пращат на адрес от преди сто години или в друг град. Иначе големи претенции.\nЕдин съвет към всички тези хора, които мачкат други, за да са на върха, всичко е постижимо в този живот, но не на всяка цена, а и всичко ще Ви бъде върнато, както Вие сте го поднесли.\nПодробна оценка от Малко Бебче\nЗдравейте, някой знае ли какви са условията в ИТ отдела в София. Мисля да кандидаствам за работа там.\nМного добра фирма, супер офис и колеги! Впечатлена съм и колко подробно е обучението, но е и необходимо.\nКато заплащане също има развитие. Но ще ви трябват няколко месеца.\nРаботата е по-малко натоварваща в сравнение с други подобни компании.\nКоментарът се отнася за Варна.Засега съм доволна. Работя във фирмата от шест месеца.\n19Съгласен съм 19Не съм съгласен\nСъбота всяка седмица ли се работи,а неделя - почивен ден ли е?Договорите с изпитателен срок ли се сключват?


Дървена конструкция монтаж под метални керемиди | Ремонт на покриви и строителни дейности | RM Company\nНачало / Блог / Дървена конструкция монтаж под метални керемиди\nДървена конструкция монтаж под метални керемиди\nМеталните керемиди са изработени от профилирани метални листове. Когато го полагате, трябва да спазвате редица важни правила, особено важно е да оборудвате надеждна и устойчива покривна конструкция.\nЕто за какво служи дървената решетъчна конструкция?\nТова е проста дървена конструкция, състояща се от доста малки летви, които са поставени перпендикулярно на гредите. Това е рамката за полагане на металните керемиди и изпълнява няколко важни функции:\nРазпределение на натоварването. За да се предотврати изкривяване, е задължително необходима здрава решетка, която също равномерно ще разпределя натоварването върху целия покрив на сградата;\nОбразуване на лъчи. Летвите определят крайната структура на покрива.\nКакъв вид решетка ще бъде най оптимална за металните керемиди?\nЕто двата вида рамки, които обикновено се използват:\nСолидна. Проектиран за покриви с леки наклони. Дъските прилягат плътно една към друга. Важно е да се оставят празнини от 1-3 см между тях. Те са необходими за компенсиране на сезонното разширяване и свиване на дървесината.\nРядка. Дървесината се полага на определена стъпка, съобразно дължината на вълната. Използват се за покриви с наклон над 20 градуса. Това е най-разпространеният вариант за подреждане на летвата.\nИзбор на най-добрия материал?\nИглолистните дъски (бор и смърч ) са най-добрия избор за тази цел. Устойчиви са на негативните влияния от околната среда. Също така може да се използва и твърда дървесина, но цената там е висока.\nКогато избирате дървен материал, трябва да вземете предвид следните характеристики:\nРавномерна дебелина. Допустимите отклонения за този параметър са не повече от 3 мм. Ако неравностите са по-големи, ще има разлики в дебелината на покрива, което значително ще влоши външния му вид и ще намали експлоатационния живот.\nОтносителната влажност на дървесината. Не трябва да бъде повече от 22%. Мокри дъски, наситени с влага, ще се деформират и напукат, докато изсъхнат.\nДопълнителна обработка. Дървесината трябва да бъде импрегнирана с антисептици и водоотблъскващи съединения.


Етруска цивилизация - Документ от документите.ком | Страница 2\nТюйлие констатира и че липсват двуезични надписи. Съществуват само няколко късни етруско-латински надгробни надписи, твърде кратки, които често създават повече проблеми, отколкото да водят до разрешаването им.\nПървото заключение, до което стигат лингвистите, съобщава автора, е, че етруският език остава в изолация подобно на баския: той не може да се сравнява с друг език или с група от вече познати езици и във всеки случай не може да става въпрос за индоевропейски език. Етруският език не е индоевропейски диалект поради някои лексикални и морфологични особености. Всъщност това е "аглутиниращ" език (аглутинация в езикознанието е морфологичния процес на добавяне на афикси към корена на думата). Етруският е "прилепващ се" език, каквито са унгарският, финският и турският.\nВ следващите редове Тюйлие акцентира върху литературата на етруските. Надписите върху камък, керамика или бронз, както и тези в долната част на огледалата, са единствените етруски текстове, които са достигнали до нас. Но в действителност етруските обикновено не се задоволяват само с писането на тези кратки текстове върху тези материали: езикът съществувал в истинска етруска литература, както многобройните древни извори оставят да бъде разтълкуван. Те акцентират най-вече върху религиозни текстове. При условие, че тези религиозни книги не са били предадени в оригиналния си вариант, т.е. на етруски, може с малко късмет да бъдат опознати в тяхната латинска версия. Някои от тези религиозни текстове са книги от платно: на латински ги наричат ленени книги, познати и съхранявани в Рим най-малко още от началото на Републиката.\n"Въпросът не се свежда само до религиозната литература", пише автора. Има сведения за някой си Волниус, писал етруски трагедии. Също така Тюйлие припомня, релефите, представени върху гръцки урни от Волтера или Перуджа, често наподобяват декора на театрално представление. В светилището при Кастелсеко, в близост до Арецо, е разположен истински амфитеатър с каменни пейки за зрителите. Сградата се отнася към втората половина на II в., чиято функция е неоспорима според автора.\nИсторията също е важен литературен жанр в Етрурия. Най-показателен случай според автора е този на император Клавдий, който в речта си в Сената през 48 г. от н.е., цитира етруски историци, които противопоставя на латинските извори.\nДругият проблем, който автора разглежда в първата глава, е произходът на етруските. Той описва няколко тези. Първата е създадена през XVIII в. и представя произхода им като резултат от инвазия на етруските от Север в Италия. Първоначално тя се крепи на напълно повърхностна аналогия между умето на ретите (Rhaeti), намиращи се в тази област, и етруското име на етруските, Rasenna. Тази теза се развива впоследствие главно върху арехеологически данни и е поддържана принудително до края на XIX в. от Хелбинг, който вярва в общата миграция на италийските и етруските племена от ретийските Алпи в края на второто хилядолетие.\nТази "северна" теория придава голямо значение на античните извори, които представят две противоположни мнения. Основната теза е тази за източния произход на етруските, но и тя се подразделя на два клона. Според историка Хеланик от Лесбос, живял през VI в. пр.н.е., етруските са всъщност пеласги. Впрочем те, съобщава автора, принадлежали на тези легендарнин народи, за които се счита, че са заселили Балканския полуострови островите в Егейско море преди гърците. Знаят се корените на пеласгите за различните градове като Вулчи или най-вече Цере. Точно тези пеласги щели да се преименуват на тиренци или етруски, но други автори са склонни лесно да объркат тази хронология.\nЦарската теза в Древния свят, според Тюйлие, е тази на Херодот. Според него етруските са лидийци, които идват от Мала Азия. По заповед на цар Атюс те се преселват в Италия, предвождани от сина му Тирсенос, от чието име дошло и тяхното самоназвание - тирсени.\nТази теза получава одобрението на почти всички древни автори, а също така привлича и съвременните, които са впечатлени от някои източни черти на етруската цивилизация. Лесно е да се разбере обаче, твърди автора, че представеното от Херодот притежава всичко за един митичен разказ, препращащ произхода на етруските в предходен период - този на Троянската война, и свързващ името на народа с това на героя-основател.\nЕдин древен историк се опълчил на теорията на Херодот. Това бил Дионисий Халикарнаски, ритор и съвременик на Август. Той имал заслугата да напише история за произхода и първите векове на Древен Рим. С тази творба, наречена Римски древности, Дионисий се явява първият етрусколог на всички времена. Той обобщава и опровергава двете "източни" теории. Според него етруските са автохтонно италийско население. Пишейки това обаче той не се ръководи само от желанието за научна достоверност. Този гръцки историк идва в Рим като поклонник на Древния Рим и на управлението на Август. Той често демонстрира антиетруско отношение в историята си за първите векове на Рим: той не само не одобрява идеята, поддържана от много автори, че Рим е възможно да е бил тиренски град, всъщност етруски, но понякога отказва да признае, противно на очевидното, многобройните заимствания на Рим от етруските, признати обикновени от традицията.\nТюйлие също така констатира, че в Древността има един навик, присъщ на народите, които в историческите времена са поддържали отношения, дори и само търговски, да говорят за една и съща кръв, за един и същи произход.\nТемата за общия произход, казва автора, може да обясни някои от по-познатите тези за произхода на етруските: източната хипотеза, която може да се върне във времето на персийския двор, пеласгийската теза, както я е разкрил Брикел, е възможно да се обясни например с интензивните търговски връзки между гърци и етруски в Адриатика през V и IV в. пр.н.е. Обратно, автохтонията на етруските би могла да се разпростре чрез сиракузците, които се изкушават да препратят етруската таласократия в първата половина на V в. пр.н.е. и които нямат никакъв интерес да приемат тосканците за "братски народ".\nСледователно, обобщава Тюйлие, поради не толкова научния характер на различните антични теории и най-вече на идеологическите допускания, скрити зад тях, днес етрусколозите са склонни да пренебрегнат въпроса за произхода. Проблемите, свързани с него не позволяват той да бъде решен, а напротив - оставят го открит и до днес.\nГордиевият възел (синоним за на пръв поглед неразрещим проблем), както го нарича автора, винаги е бил проблема за езика на етруските, защото той няма аналог. Именно затова е по-важно да се разбулят неговите тайни, които неминуемо ще доведат и до разрешаването на загадката за произхода на този велик народ.\nТюйлие, Ж.-П., Етруските. Историята на един народ. София, 2012\nЕтруска цивилизация 9 out of 10 based on 2 ratings. 2 user reviews.


Valentine Motel & Pension - НАЙ-НИСКИ ЦЕНИ от agoda.com\nВиж всички 41 места за настаняване в Таеан-гун.\n26-12 Sindeok-ri, Sowon-myeon (842-9 Seohae-ro), Совон мейон, Таеан-гун, Южна Корея - Покажи на картата\nValentine Motel & Pension е перфектен избор за пътуващи, които желаят да почувстват духа на Таеан-гун. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nValentine Motel & Pension предлага безупречно обслужване и необходимите удобства, за да удовлетвори гостите си. Подбор на съоръжения от най-висока класа като безплатен WiFi достъп във всички стаи, 24-часова рецепция, експресно настаняване/напускане, съхраняване на багаж, Wi-Fi връзка в общите части, са на разположение за Вас в хотела.\nВсички стаи се отличават с грижливо замислени удобства, което гарантира неповторимо усещане за комфорт. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като градина. Valentine Motel & Pension е добър избор за всички посетители на Таеан-гун, защото предлага спокойствие и безпроблемен престой.


Какво да правиш, ако те нападне гола протестираща - Vratovrazka.bg - списание за мъже | Забавление мода и лайфстайл | Мъжко списание | онлайн\nHome Актуално Новини Какво да правиш, ако те нападне гола протестираща\nРуският президент Владимир Путин има доста богат опит с протести. И с протестиращи голи жени.\nКато цяло Путин се справя доста добре в тези ситуации, запазвайки строго и безразлично изражение.\nПо време на среща с европейските лидери в Хановер вчера руският президент неочаквано се озова срещу три протестиращи жени, голи до кръста.\nПротестиращите са от движението за права на жените „Фемен“. По време на кратката си среща с Путин – т.е., преди охраната да ги отведе – те са успели да изкрещят няколко политически критики към президента – т.е., нарекли са го „диктатор“. Както може да се види на снимковия материал, на гърбовете им са изписани някои не много подходящи за преразказ неща по адрес на Путин.\nИнтересното в ситуацията обаче е реакцията на Путин.\nНалитането на голите жени е било толкова неочаквано, че президентът е произвел напълно естествена реакция. Първо е оценил ситуацията, огледал я е така да се каже от всички страни и после е вдигнал двата си палеца, казвайки с този жест „Браво, много хубаво“.\nПо-късно Путин коментира на пресконференция: „Относно това представление, хареса ми. Не разбрах какво викаха. Даже не видях дали бяха блондинки, брюнетки или с кестеняви коси.“\nВероятно от уважение към Ангела Меркел, съвместно с която е давал пресконференция, Путин не е уточнил къде точно е гледал.\nСамо е добавил: „Не виждам нищо ужасно в протеста, въпреки че смятам, че е по-добре да си облечен, ако искаш да обсъждаш политически въпроси.“\nПредходна статияПрофесия хетера\nСледваща статияМоже ли една… бандана?\nВасил Ходжев - януари 10, 2009 0\nСпомняте ли си братята Гън и техния проект PG Porn...


Британската полиция разглежда инцидента пред парламента като терористичен акт – Труд\nБританската полиция разглежда инцидента пред парламента като терористичен акт\n14.08.2018 • 13:46\nБританската полиция разглежда инцидента пред парламента тази сутрин като терористичен. Шофьорът, мъж на двадесет и няколко години, е арестуван по обвинения в тероризъм, предадоха световните агенции.\nАнтитерористичният отдел на лондонската полиция пое разследването на инцидента пред британския парламент тази сутрин, съобщи по-рано Скотланд ярд в Туитър. Тогава лондонската полиция направи уговорката, че се въздържа от окончателни оценки, преди да бъдат изяснени всички обстоятелства.\nМъжът ударил със своя лек автомобил, сив „Форд Фиеста“, колоездачи и пешеходци, преди да се забие с колата в огражденията около сградата на британския парламент в центъра на столицата Лондон.\nТой е бил сам в колата. При претърсването на автомобила засега не са открити оръжия. Колата се вряза в 7.37 ч. (9.37 ч. българско време) тази сутрин в огражденията около британския парламент. Според очевидци шофьорът е направил това умишлено.\nОт спешна помощ съобщиха, че при инцидента са били ранени и откарани в болница двама души, предаде „Ройтерс“. Смята се, че състоянието им не е сериозно. Британският премиер Тереза Мей каза, че в мислите си е с пострадалите при инцидента, предаде ‘“Ройтерс, като се позова на нейно изявление.\n14.08.2018 в 18:09\nНа бас,че този извратеняк е мюсюлманин!Само вярващо в аллах прасе е способно на подобно престъпление.Смърт за исляма!!!Смърт за всички вярващи в исляма говнари!!!


Налага ли се да къпем котката? - Webcafe.bg\nWebcafe 15.10.2021, 18:00\nИ ако се стигне дотам, как да го направите най-безопасно - за нея и за вас\nСъс сигурност дори тези, които не понасят котки, са забелязали, че тези животни се къпят сами, при това са в състояние да прекарат до една трета от времето си в транс от любимото си занимание - близането. Това е и още една от причините котките да са толкова предпочитани домашни любимци - обикновено те се самопочистват и не е нужно да бъдат къпани от стопаните си допълнително.\nИ теорията, и практиката казват, че не е нужно да къпете котката си, особено ако живее в затворено пространство и тя не излиза навън. И под практика имаме предвид и печалния опит, болезнено придобит от всеки, дръзнал да къпе възрастна котка. Имаше много кръв, нали?\nНещо повече - ако къпете котката си прекалено често, това всъщност е опасно за нея.\nКогато се ближат, котките не просто се почистват, но и разнасят полезните мазнини от козината си, които формират филм върху кожата и така ѝ осигуряват защита срещу инфекции, а самата козина е здрава и силна. При къпане с вода се премахва този слой и не просто животното не става по-чисто, а може и да се появят проблеми като изсушаване на кожата, сърбеж, пърхот и екземи, тъй като се нарушава целостта на епидермиса.\nТова е и причината котките да мразят водата от все сърце.\nМакар специалисти по груминг на котки да препоръчват къпане на 2 месеца, това при здрави и чисти животни съвсем не е нужно. Тези любимци могат да прекарат години и дори цял живот без баня и ще са си съвсем добре.\nЕдинствените случаи, в които е добре да се къпе котката, са когато здравето или животът ѝ са застрашени. Ветеринарите препоръчват котка да бъде изкъпана, когато е взета от улицата, ако има бълхи или ако се е оцапала с нещо токсично - химикал или препарат.\nВ последния случай тя ще опита да се ближе и това би могло да я отрови. Ако животното има нещо лепкаво по козината - стига да не е опасно - например лепило или боя, спокойно можете да изчакате да се почисти или да го изрежете. А ако се налага да обръснете засегнатото място, добра идея е да идете при ветеринар - за да не нараните котката, тя вас или и двете.\nКак се къпе котка, ако все пак се стигне дотам?\nЗа подобен процес от особена важност са доброто планиране и логистика. Само човек, който не е къпал котка, не може да си представи колко комплицирана задача е това, защото включва два тежки компонента - хем котката да бъде изкъпана докрай, без да избяга по средата на банята и да омаже цялата къща със сапунена вода, хем къпещият да оцелее без да се налага намеса на хирург.\nИма котки и котки, всички мразят да се мокрят вдън душа, но в характера на някои е и да се съпротивляват до последна капка кръв - тяхна и ваша.\nЗатова се подгответе и се уверете, че всичко нужно ви е под ръка. Котката няма да чака да идете до другия ъгъл на банята за нещо забравено - ще се изстреля при прахоляка под леглото в секундата, в която я пуснете.\nКотката трябва да се къпе във вана, голям леген и изобщо - в някакъв съд. Опитът да я обливате под душа или мивката няма да свърши добре.\nНалейте няколко пръста вода във ваната, така че да стига до корема на котката. Водата трябва да е около 35 градуса и нивото ѝ да не покрива цялото животно - то трябва да се чувства сигурно. Уверете се, че в пряка близост няма свободни предмети, за които любимецът ви да се захване, да ги събори или да ги ползва за бягство.\nНужен е или детски шампоан или сапун, или специален за котки, допълнителна вода и канче, с които да се облива и почисти от шампоана котката, кесия за къпане, кърпа за бърсане и по възможност един или повече помагачи, които да държат животното.\nПовечето котки, преживели къпане, усещат какво се задава още като се окажат срещу пълната вана и започват своята съпротива. Има купища съвети как да успокоите животното - да му говорите тихо и спокойно, да използвате момент, в който е уморено и прочее. Едва ли ще свършат работа - когато котката е в екзистенциален ужас, тя забравя, че е уморена и изобщо не ви слуша.\nУверете се, че е ходила скоро до тоалетна, защото в паниката си може да го направи в банята, а също и че не яла в последните няколко часа - по същата причина.\nСложете я във водата, но без да мокрите главата. Дръжте я силно за плещите и при нужда - за врата. Обливайте тялото с вода от канчето, но до врата - главата не бива да се мокри. Насапунисайте и втривайте шампоана с помощта на кесията, а след това обливайте с вода и почистете сапуна, като си помагате с ръка.\nИзвадете животното от водата и го обтрийте с кърпа, за да махнете колкото може повече вода. Не използвайте голяма хавлия - ако увиете цялата котка, това допълнително ще я стресира.\nПуснете я на топло, а ако случайно ви позволи - сушете я със сешоар на минимална степен. Козината на котката може да съхне цели 12 часа, а през това време тя не трябва да излиза на студено.\nОставете я на мира да се оближе, изкъпе и успокои по нейния си начин. Идете да си почистите раните и да се превържете. Скрийте обувките си, защото котката едва ли ще пропусне да ви демонстрира какво мисли за къпането. Сипете си едно и се закълнете, че няма да повторите. Банята, не питието.\nТагове: баня, къпане на котка, мокра котка


През октомври 2016 във Варна, Бургас, Пловдив и София се проведоха събития организирани от RAK, съвместно с представители на световния производител Dahua Technology. На събитията присъстваха повече от 250 компании и над 350 специалисти в сферата на системите за сигурност. Първата част на събитието RAK Pre Sales Academy се фокусира върху решенията и възможностите на Dahua - продуктови гами и модели. Преимущества на HDCVI 3.0, 4 Mpix, Penta-brid XVR видеорекордер, IP камери Eco-savvy 3.0 и интелигентни функции. Всяка една от презентациите премина под формата на дискусия, като гостите изразяваха мнения и задаваха въпроси по конкретни казуси. Присъстващите участници на събитието, сами изтъкваха предимствата и ползите от новите продукти на Dahua генерация HDCVI 3.0, като визуализация 16х9, пренос на 4 мегапиксели по коаксиален кабел – най-високата резолюция към момента в света. За Penta-brid XVR пълната съвместимост на 5 технологии – HDCVI, AHD, TVI, IP и аналогово.\nВтората част RAK Security Tech Labs е предназначена за инсталатори и технически лица. Основните теми, които бяха разгледани включваха: пренос на видеосигнал на големи разстояния, POC - пренос на захранване по коаксиален кабел, специализирани решения, новости в софтуера за мониторинг PSS, мобилни апликации на Dahua, решения с термални камери с аларма, демонстрация на продукти: камери Cannon, IP камери Eco Savvy 3.0, XVR и 8 Series видеорекордери, NVR6 Pro Series, проектни решения за сигурност и интелигентни функции: Face detection, ANPR, Auto/Smart tracking.\nВ най-интересната финална част на събитието бяха раздадени подаръци – големи награди – ваучер за отстъпка, раници, тениски и други, определени чрез томбола, на повече от 150 от участниците. След това всички гости бяха поканени на коктейл.\nОтразяване на събитие Варна\nОтразяване на събитие Бургас\nОтразяване на събитие Пловдив\nОтразяване на събитие София


BurgasNovinite.BG: Невяна Митева: Гордея се, че съм родена, живея, създала съм семейство и съм отгледала децата си в България\nНевяна Митева: Гордея се, че съм родена, живея, създала съм семейство и съм отгледала децата си в България\nГордея се, че съм родена, живея, създала съм семейство и съм отгледала децата си в България. Това заяви полк. Нeвяна Митева по време на церемонията на Инициативния комитет по издигането на проф. Анастас Герджиков като кандидат-президент, а нея за негово вице.\nОще от дете спортът ме научи на ред и дисциплина, с които постигнах резултати и национални рекорди, които само преди 3 дни навършиха 33 години. Повече от 3 десетилетия, службата ми в името на Родината, осмисля живота ми и ми даде чувство за сигурност и самочувствие", призна тя.\nМитева разказа, че е работила и в много неправителствени проекти, помагала е на семейства и деца с различни нужди, а това ѝ е донесло дълбока удовлетвореност.\n"Дойде време за обединение - истинско, затова се включвам в изборите. Не трябва омразата да осакатява живота. Не искам да живеем разделени. Можем да вървим напред заедно. Нека бъдем любящо човеци. Благодаря на всеки тук за това, че застана до нас с имената, историята и постиженията си", каза тя.


Кюфтета на пара с тиквен сос за спазващи диета при колит\nза кюфтетата - 8 броя\n250 грама свинско месо /от бута ябълката/\n1/4 до 1/3 чаена лъжичка сол\n1 литър вода, в която сте варили тиквата\n1/3 чаена лъжичка сол или на вкус, но знаете, че трябва де се конумират по-безсолни ястия\nлиста прясна мента (по желание)\nНарязваме свинското месо на малки парченца по около 3 сантиметра и ги смиламе много добре в чопър - да няма никави несмлени парчета. Начупваме сухарите и ги сипваме в купа. Покриваме ги с водата, в която сме разтворили солта и ги оставяме да омекнат напълно, след което ги намачкваме до получаване на гъста каша, към която добавяме олиото. Получената смес добавяме към смляното месо и разбъркваме. Покриваме получаната смес и оставяме в хладилник за около 30 минути, след което оформяме кюфтета. В тенджера под налягане наливаме 1 и 1/2 чаени чаши вода, слагаме на дъното кошница за варене на пара, върху която подреждаме едно до друго кюфтетата. Затваряме тендрерата под налягане и оставяме да заври. След като започне да "свири", намаляваме котлона и готвим 20 минути кюфтетата. Остраняваме тенджерата под налягане от огъня, освобождаме винтила и след около 2-3 минути внимателно махаме капака на тенджерата. Махаме кюфтетата, за да прекратим готвенето им.\nВ посоченото количество вода и слънчогледово олио сваряваме морковите и овесените ядки до пълно омекване. Добавяме сварената тиква и солта, пасираме с пасатор. Добавяме солта и оризовото брашно, отново пасираме до получаваме на гладка смес. Варим на котлона още около 20 минути, след което отстраняваме от огъня и добавяме зехтина. Ако сосът е твърде гъст, добавяме още малко вода. Може да овкусим с мента.\nСервираме кюфтетата със соса.\nАко сосът не е много гъст, спокойно може да го консумирате като супа, пасирана, разбира се.\nMilena Poptoleva 11 ноември 2014 г., 12:06 ч.\nНямам колит,но ще ги опитам задължително,мило Инче:))!Уникални снимки на прекрасните кюфтенца!Прегръдки:)\nfedora 11 ноември 2014 г., 17:03 ч.\nВ такъв случай можеш да ги овкусиш с подправки по твой вкус + лук, разбира се :)\nУчудващо за мен, получиха се доста приятни.\nИ от мен прегръдки :)\nDani 11 ноември 2014 г., 17:18 ч.\nМного хубаво сосче :)\nИ чудесни снимки, Инче!\nIglika Mishkova 11 ноември 2014 г., 19:10 ч.\nИзглеждат невероятни на снимките, уханни и сигурно вкусни!\nМъх 11 ноември 2014 г., 19:59 ч.\nСамо ти можеш да презентираш толкоз добре едни кюфтаци на пара;) Мисля, че заради соса ще са неповторими. Успех в борбата с колита!\ntillia 11 ноември 2014 г., 20:54 ч.\nИнтересна комбинация! Приканващи снимки!\nvesela 13 ноември 2014 г., 0:16 ч.\nИмах такива проблеми преди време, но не можах да спазвам диета дълго и точно. Мен ме мъчи късното вечерно преяждане, овладея ли го - нещата се регулират. Та на темата с кюфтенцата, наистина ми харесват, въпреки че са диетични::))\nNeli 25 август 2017 г., 6:47 ч.\nТолкова красиви и нежни.Сигурна съм,че ще ми харесат.С малко допълнения...


Бабини Зъби, Трибулус Терестрис – Българската Билка за Либидо!\nНачало Блог Бабини Зъби, или Трибулус Терестрис – Българската Билка за По-Силно Либидо!\nНуждата да бъдем харесвани заради онова, което сме, и личните си способности ни кара да искаме да надскочим себе си. Това важи за всяка една област от живота, включително интимната. Искаме партньорът ни да ни намира за привлекателни. Желанието да задоволим нуждите на любимия в леглото са продиктувани от копнежа да знаем, че сме способни да го направим. За съжаление, сексуалните дисфункции също са ни присъщи.\nНауката тепърва разбира и осмисля, как точно функционира човешката сексуалност. Резкият скок в развитието на медицинските технологии в края на 20-ти век ни позволи да научим, как точно функционира мъжкият полов член. Този удивителен орган, включващ сложна композиция от мускули и неврони, е носител на важна генетична информация и на безмерно удоволствие. Разбирането на точния начин, по който той функционира, логично, доведе и до пускането на „розовото“ („синьото“) хапче на пазара.\nНо мнозина не са доволни от страничните ефекти и противопоказания, до които приемът му понякога води. Все повече и повече потребители избират да се обърнат към натуралните алтернативи за благоприятстване на доброто либидо и споделеното удоволствие в леглото. Такова са и натуралните капки с билкова формула за повече мъжественост Casanova.\nДобре е, като българи, да знаем, че и ние сме дали нещо на света в тази насока. Билката Бабини зъби, известна още и с латинското си наименование Трибулус терестрис (Tribulus terrestris), се препоръчва от уролози. Основно за подобряване на репродуктивните функции в зряла възраст. А, също така, и за улесняване на уринарните функции и благоприятстане на дейността на простатната жлеза. Тя може да бъде приемана под формата на тинктура, капсули, отвара и като чай.\nНека научим още любопитни подробности за нея!\nTribulus Terrestris – Билката-Приятел на Либидото на Мъжете и Жените!\nА ето и някои от основните положителни свойства на билката Бабини зъби:\nТрибулус Терестрис Е Полезен и за Сърцето (❤)!\nДруги Потенциални Ползи от Прилагането на Бабини Зъби\nКога Се Берат Цветовете и Плодовете на Билката Бабини Зъби?\nКак Бързо Да Забъркаме Чай с Бабини Зъби за Споделена Интимна Наслада?\nИнтимното Щастие – Възможно и По Натурален Начин!\nРастението Бабини зъби се бере през горещите и страстни летни месеци. Точно подобно на свойството му да обостря сетивността и възбудимостта. Научни изследвания, провеждани върху контролирани групи мъже и жени, са показали, че Трибулус терестрис действително може да подсили либидото и при двата пола.\nНа представителите на силния пол, страдащи от понижено сексуално желание и различни интимни дисфункции, са били давани по750 мг. – 1,500 мг от билката дневно. Това се е извършвало в продължение на 2 календарни месеца. Резултати показват, че техният апетит за ласки се е увеличил с близо 60% ‰. Регистрирани са и добри промени по отношение на улеснената диуретика и функция на простатната жлеза.\nДамите, които са приемали чист екстракт от 500 мг. – 1,500 мг., също са отчели обостряне на сетивността и желание за интимен контакт с 45%. Не трябва да да забравяме, че тялото ни обикновено напомня, когато има нужда от повече ласки. Затова и трябва да се отнасяме с внимание и грижа за интимната зона. Превръщайки ги част от ежедневните ритуали за красота. Също както го правим и за косата и фигурата си.\nБогата на благоприятни за състоянието на кожата и косата антиоксиданти;\nНаситена с голям брой важни за нормалното функциониране на тялото елементи – cтepoидни caпoнини, aлĸaлoиди, флaвoнoиди, глиĸoзoди и pyтин.\nВоди до забързване на процесите по клетъчна и мускулна регенерация, забавяйки стареенето им.\nДобър антисептик и антибактериален агент, туширащ вътрешните и външни възпаления.\nСпомага за премахването на холестеролните плаки в тялото.\nСпомага за натрупването на чиста мускулна маса.\nСилен диуретик, който улеснява уринирането и извеждането на токсини извън тялото.\nСпомага за възстановяване след тренировка или при усилена физическа работа.\nАктивно стимулира либидото и добрия сексуален апетит и при двата пола.\nПрави ни по-физически издръжливи.\nЕдна от най-важните, но не толкова добре познати, функции на билката Бабини зъби е способността и да понижава нивата на кръвна захар. Тя отговаря и за правилното балансиране на нивата на добрия и лошия холестерол HDL и LDL. Особено благоприятна е а хората, които имат диабет тип-2. Дори е препоръчвана от нутриционисти. Тя има и превантивно въздействие. Приемът на Tribulus terrestris заздравява стените на кръвоносните съдове и ги предпазва от увреждане.\nКакто всяко друго растение, което е известно с положителните си характеристики в определена сфера, Бабините зъби благоприятства цялото тяло. То не просто подсилва либидото и предпазва сърдечно-съдовата система от образуването на шлаки.\nПо-долу сме изброили и другите потенциални ползи от приема на Трибулус терестрис:\nПодсилва имунитета и способностите за защита на човешкия организъм;\nВъздейства положително на нервната система, премахвайки напрежението и повдигайки настроението.\nОблекчаване на различни видове болка;\nВ Южната ни съседка наричат Tribulus terrestris ‚демирбозан‘. Средновисокото многогодишно растение е широко разпространено на Балканския полуостров, както и в Азия и Африка. Стеблата му стигат от 0,80 см. до 1 м. на височина. Цветовете му са обагрени в лимоненожълтите, яснозелените и по бледите им вариации от палитрата на Майката Природа. Когато плодовете му узреят, те се разпадат на 5 своеобразни ‚орехчета‘. Покрити са с бодли. Затова бъдете внимателни при събирането им.\nБилката, обаче, се бере преди узряването им в знойните летни месеци юли, август и септември. Най-добре е да се суши на тъмно и сухо, но проветриво място. Обича топлия климат и каменистата или песъчлива почва. У нас се среща по продължението на цялото Черноморие, включително крайморските пътища и лозя.\nВече научихме повечето от полезните свойства на Трибулус терестрис. Освен за доброто либидо, билката може да бъде благоприятна и за сърдечно-съдовата дейност. Балансира кръвната захар и холестерола. Подобрява настроението и тонизира тялото.\nПо-долу сме подбрали бърза рецепта за приготвянето на билкова отвара с Бабини зъби:\nВзимат се 5 с. л. от сушените листа и цветове на Tribulus terrestris и се варят около час на слаб и бавен огън.\nСъдът се отдръпва внимателно от котлона и се добавя още 1 л. вода.\nПолучената отвара преседява 24 часа на стайна температура в тъмно, сухо и проветриво помещение.\nИзползва се филтърна хартия за прецеждане. После се минава и през цедка, за да се почистят бодлите.\nПие се всеки ден за добра диуретика, по-силно либидо и сърдечна хармония!.\nПроблемите във връзката често могат да доведат до търкания и незадоволеност в леглото. Направете всичко възможно, за да ги разрешавате, преди да стане време за креватна гимнастика. При нужда винаги можете да се обърнете и към натурално средство за повече интимна хармония, като билката Бабини зъби или капките Казанова с екстракт от Трибулус терестрис за повече интимна наслада.


Американската икономика отслабна сериозно\nВашингтон, САЩ 31 Окт. 2008, 04:08 117 прочита 0 коментара\nПубликуваните вчера данни за намаляването на брутния вътрешен продукт на САЩ през третото тримесечие на годината с 0,3% свидетелстват за сериозното отслабване на американската икономика, заяви на брифинг в Белия дом ръководителят на екипа от икономически съветници на американския президент Едуард Лейзиър.\n“Няма никакво съмнение, че цифрите показват отслабването на икономиката и то значително отслабване”, заяви Лейзиър. По думите му стойността на БВП през юли септември показва, че “пред това тримесечие икономиката на практика е стояла на едно място”. “Това е значително по-слаб показател от предишното тримесечие, което приключихме с ръст от почти 3%”, каза той. Лейзиър подчерта, че цифрите през тримесечието не са някаква изненада за Белия дом. “Цифрите дори се оказаха малко по-високи от очакваните”, посочи той. По думите му “икономиката се забави”, но американското правителство е било готова за това и предприема необходимите действия. “Смятаме, че действията, които предприехме и по-конкретно спасителният пакет от 700 млрд. долара, ще изиграят съществена роля в движението в правилната посока на кредитния пазар, който е основната причина за днешните проблеми”, каза съветникът на американския президент. /РИА “Новости”


Със заем от 10 милиона лева Община Добрич ще извърши основен ремонт и рехабилитация на 70 улици - 2021.06.29 - Други - новини от Добрич\nСъс заем от 10 милиона лева Община Добрич ще извърши основен ремонт и рехабилитация на 70 улици\n29.06.21, 14:27 часа Преглеждания: 2220\nОбщина Добрич ще поеме дългосрочен дълг в размер на 10 000 000 лева за реализацията на инвестиционен проект “Основен ремонт и рехабилитация на улици и тротоари в град Добрич“.\nОсновните булеварди - „Добруджа“, бул. „Русия“, бул. „25-ти Септември“, бул. „Добричка епопея“ и бул. „3-ти март“ са в добро техническо състояние. Приоритетно за тези булеварди остава ремонтът на мостовите съоръжения над бул. „Русия“ по бул. „Добруджа“ и над бул. „3-ти март“ по ул. „Войнишка“. За целта е започнато изготвяне на техническо задание, проектиране и остойностяване.\nГоляма част от главните улици също са в добро техническо и експлоатационно състояние, като по тях Община град Добрич извършва текущи ремонти, свързани с изкърпване и полагане на хоризонтална маркировка.\nОстаналата част от уличната мрежа е в лошо състояние, което е причина не само за намаляване на проводимостта, но и за създаване на предпоставки за инциденти. Друг много важен фактор е състоянието на тротоарите. Трудното преминаване по тях се дължи на лоша настилка, липса на поддръжка през годините, както и на дървесната растителност по тях. Голям процент от причините за лошото състояние на улиците заемат невъзстановените щети след отстраняване на ВиК аварии.\nСтремежът на Община град Добрич е подобряване на качеството на градската среда чрез подходящи инфраструктурни решения. Общината планира инвестиционна програма, с която да се извършат ремонт и рехабилитация на 70 улици на територията на града. Изборът на тези улици е направен след анализ на тяхното състояние, сигнали и жалби от граждани, свързаност между квартали, както и нови обществено-икономически промени, настъпили в града.\nОт началото на годината в Община град Добрич е създадена работна група с участието на външни експерти. Тази група извърши оценка, както и подробно заснемане и установяване на видовете СМР, необходими за техния ремонт и рехабилитация.\nВ централната градска част ще бъдат ремонтирани улиците: „Хан Крум“, „Цар Иван Шишман“, „Тимок“, „Екзарх Антим І“, „Васил Априлов“, „Любен Каравелов“, „Адриана Будевска“, „Цар Борис ІІІ“, „Иван Вазов“, „Ген. Колев“, „Руен“, „Райко Даскалов“, „Захари Стоянов“, „Радецки“, „Люлин“, ‚Младост“, „Брацигово“, „Кап. Андреев“, „Майор Г. Векилски“, „Райко Цончев“, „Ален мак“, „Бачо Киро“, „П. Р. Славейков“, „Ерма“, „Тунджа“, „Арда“, „Янтра“.\nВ кварталите предвидените за ремонт улици са: „Вардар“, „Суха река“, „Росица“, „Боряна“, „Бойчо Огнянов“, „Каменица“, „Емона“, „Ясна поляна“, „Орфей“, „Теменуга“, „Ружа‘, „Цар Освободител“, „Димитър Ковачев“, „Горски извор“, „Надежда“, „Гривица“, „Тополите“, „Първомайска“, „Ивайло“, „Войнишка“, „Армейска“, „Железничарска“, „Катюша“, „Пробуда“, „Драва“, „Любимец“, „Хан Тервел“, „Крайовски договор“, „Силистра“, „Велико Търново“, „Оборище“, „Ген. Столетов“, „Вежен“, „Загоре“, „Димитър Списаревски“, „Бузлуджа“, „Кубрат“, „Стоил Войвода“, „Александър Кръстев“, „Ген. К. Манзей“, „III–ти път“ в местността „Лозята – Гаази Баба“.\nТе ще бъдат ремонтирани със заем в рамер на 10 000 000 лева. Източници за погасяване на кредита са бюджетни средства на Община град Добрич, от генерирани собствени приходи и/или обща изравнителна субсидия и целеви трансфер за капиталови разходи.